《一剪梅·寿吴景年祀》
宋代·陈著

记得儿时识景年。翕忽光阴，二十余年。梅边聚首又三年。结得因缘。五百来年。
把酒君前欲问年。笑指松椿，当是同年，愿从今后八千年。长似今年。长似今年。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。